מפת פלסטין הנעלמת  

תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**מפת פלסטין הנעלמת** היא סדרה של 4 או 5 מפות שבהן מצויר שטחה של ארץ ישראל בתקופות שונות בין 1946 לבין 2010 ובה כביכול השטח של ישראל הולך וגדל והשטח של "פלסטין" הולך וקטן. המפה משמשת בצורה נרחבת לשם תעמולה והסברה של גורמים פרו-פלסטינים בהם הרשות הפלסטינית ו-BDS.

במפה יש אי דיוקים רבים כולל הצגת נתונים שגויים, הצגה סלקטיבית של אזורים ותקופות, הצגת נתונים שונים במפות שונות, ושימוש בכיתובים שגויים. למפה יש כמה גרסאות דומות אולם בכולם מתקבל רושם שישראל מתרחבת כל הזמן ואילו השטח של הפלסטינים הולך ומצטמצם. דבר זה משרת נרטיב פלסטיני ומוסלמי של "האנדרדוג" הלא אלים והמתגנון מול ישראל הקולונאליסטת והתוקפנית.

המפה מערבבת נתונים שונים (לדוגמה ריכוזי אוכלוסייה, שטחים ריקים ושטח מדיני), מתעלמת מכיבושים ונסיגות של ישראל (הנסיגה מסיני, הנסיגה מלבנון, הנסיגה מעזה ומשטחים בגדה), ומתייגת שטחים מדינים של ירדן ושל מצרים כ"פלסטין". המפה מתעלמת מנוכחות של יהודים בשטחים "פלסטינים" לפני 1946, מתעלמת מהגירה של ערבים לשטחי ישראל לפני הקמת ישראל, ומהגירת יהודים ממדינות ערב אל ישראל. המפה גם מתעלמת מנוכחות של ערבים בתוך ישראל (ערבים אזרחי ישראל) ומניסיונות השתלטות של פלסטינים על חלקים אחרים במזרח התיכון כמו ירדן ולבנון.

הפנאל הראשון 1946
-----------------

הפאנל הראשון במפה מציג את ארץ ישראל בשנת 1946, לפני תוכנית החלוקה. בחלק מהגרסאות כל השטח מוצג כ"פלסטין" (כביכול כולו של הפלסטינים ולא של המנדט הבריטי), בדרך כלל בצבע ירוק. בחלק אחר מוצג רוב שטח ארץ ישראל בצבע ירוק עם "איים" קטנים של גושי התיישבות יהודית כמו אזור תל אביב, השרון, עמק יזראל. לא ברור מה הנתונים שמוצגים במפה זו - אין מדובר בשטח שיש עליו ריבונות כלשהי (הריבונות בשלב זה היא של המנדט הבריטי). אם מדובר בשטח שמציג אוכלוסייה אז קיים עיוות במפה שכן כל הנגב, וכל השטחים חהקלאיים, שטחי בור, יער ועוד מוצגם במפה כשטח "ירוק" ששיך כביכול לפלסטינים.

התעמולה הפלסטינית לפעמים מנצלת את הבלבול בין הכינוי שנתנו הבריטים למנדט הבריטי - פלסטין, לבין מדינת פלסטין שהפלסטינים מעוניינים להקים.

הקווים התוחמים את המפה הם קווי הריבונות שבשליטת ישראל - כולל שטחי עזה והגדה המערבית עד לירדן. לפעמים גם שטחי הגולן מוצגים כחלק מ"פלסטין". אין התייחסות לשטחים מחוץ לאזור זה כמו ירדן לבנון סוריה או מצרים.

מפת המדנט הבריטי על ארץ ישראל ועבר הירדןמפת המדנט הבריטי על ארץ ישראל ועבר הירדן
המפה בוחרת את שנת 1946 באופן שנוח לנרטיב הפלסטיני. לדוגמה בחירה בשנה זו והתמקדות רק בישראל משמיטים את העובדה שבמאי 1923 ניתן חלק גדול משטח המנדט הבריטי לערבים לשם הקמת אמירות עבר הירדן שבהמשך הפכה לירדן, כאשר המנדט המקורי כלל את שטח ישראל וגם את שטח ירדן. דבר זה משמש כדי תמוך בטענה פלסטינית כי הצעת החלוקה משנת 1947 של ישראל נתנה לערבים פחות מידי שטח ביחס לחלקם באוכלוסייה.

הבחירה בשנת 1946 היא שרירותית - היא מתעלמת לדוגמה מנוכחות יהודית היסטורית בת מאות שנים במקומות "פלסטינים" כמו היישוב היהודי בחברון עד אירועי תרפ"ט או היישוב היהודי בעזה. לא מוצגת מפה היסטורית של ישראל במאה הראשונה לספירה, הצגת הכיבוש הערבי של ישראל במאה ה-7 או הצגה של האימפריות ששלטו באזור בתקופות שונות במרחבים גדולים יותר - האימפריה הרומית, הבינזטית, העות'מאנית והבריטית. הדבר הוא חלק מ"הקשר" שבו הפלסטינים הם הילידים מדוכאים וצודקים ואילו ישראל היא כוח קולוניאליסטי חיצוני ומדכא.

הפאנל השני - 1947
-----------------

מפת תוכנית החלוקה משנת 1947, למדינה יהודית ומדינה ערביתמפת תוכנית החלוקה משנת 1947, למדינה יהודית ומדינה ערבית
הפאנל השני מציג את תוכנית החלוקה משנת 1947. הפאנל הזה בניגוד לקודמו מציג הצעה לחלוקה של שטח ריבוני ולא חלוקה של אכולוסיות, דבר שמפיצי המפה מתעלמים ממנו ויוצרים רושם של המשכיות של אותם נתונים על פני כל השנים. אין התייחסות לכך שהערבים והנהגת הפלסטינים דחו את הצעת החלוקה, ופתחו במתקפות על ישראל - בנובמבר 1947 ובמאי 1948, בניסיון לחסל את ישראל. המפה מציגה את השטח שמובטח לערבים כ"פלסטין" אם כי בהצעת החלוקה אין התייחסות לפלסטינים אלא ל"אוכלוסייה ערבית מקומית" או "מדינה ערבית" את המונח פלסטין בהתייחס לאותם ערבים הביא יאסר ערפאת בשנת 1964.

הפנאל השלישי 1949-1967
----------------------

בעוד הפנאלים הקודמים הציגו "תמונת סנאפ שוט" של ישראל, הפאנל הזה מציג כביכול תמונה של תקופה בין 1949 (שביתת הנשק עם מדינות ערב) לבין 1967. גרסה אחרת היא משנת 1967.

שטחי "פלסטין" מוצגים בירוק וכוללים את הגדה המערבית ואת עזה. גם במפה זו מתיימרת להציג גבולות מדיניים (בניגוד לפאנל הראשון) עם או בלי כיתוב "פלסטין" על הגדה המערבית. דבר זה מציג מצג שווא כאילו באותה תקופה השטחים האלה נשלטו בידי פלסטינים. בין 1948 ל-1967 הגדה המערבית נשלטה על ידי ירדן, ועזה נשלטה על ידי מצרים. הדרישה להכרה במדינה "פלסטינית" עלתה רק בשנת 1964 על ידי אש"ף, כאשר דרישה זו הייתה לגבי הקמת מדינה פלסטינית בכל שטח ארץ ישראל - ללא חלוקה לשתי מדינות.

המפה יוצרת את הרושם שגבולות ישראל לא השתנו בתקופה זו - המפה מתעלמת מכיבוש סיני במבצע קדש ב־1956 וכן מהתקפות חוזרות ונשנות של פאדיון מצד כוחות של ערבים מצד מצרים וירדן על יישובים ישראליים במתקפות טרור.

הפנאל הרביעי - שנת 2000
-----------------------

הפאנל הרביעי מציג את שנת 2000 וגרסאות אחרות את שנת 2010 במפות האלה מוצגי שטחי הרשות הפלסטינית בגדה ושטחי עזה כשטח פלסטיני. גם מפה זו מציגה כביכול חלוקה של ריבונות מדינית בין שטח ישראל לבין שטח "פלסטין".

גרסת 2000 של המפה שגויה בגלל שבאותה תקופה ישראל שלטה ברצעות עזה. גרסת 2010 של המפה מציגה את עזה ואת פלסטין כנתונות לאותו סוג של ריבונות מדינית, תוך התעלמות ממלחמת האזרחים שהייתה בעזה, בה השתלט חמאס על השטח - כביכול חמאס, "פלסטין" והרשות הפלסטינית הם אותה ישות מדינית.

הבחירה בשנת 2000 או 2010 היא שוב שרירותית. היא מתעלמת מכך שישראל שלטה בכל שטח הגדה המערבית בין 1967 עד הסכמי אוסלו, ומתעלמת משליטת ישראל ברצועת עזה בין 1967 עד 2005. דבר זה משרת נרטיב שבו ישראל כביכול כל הזמן מגדילה את שטחה והשטח "הפלסטיני" כל הזמן מתכווץ.

השטחים שישראל כבשה במלחמת ששת הימיםהשטחים שישראל כבשה במלחמת ששת הימים
המפה גם מתעלמת מכך שבמלחמת ששת הימים ישראל עד הסכמי השלום עם מצרים ב-1979 ישראל שילשה את שטחה וכבשה את סיני - ולאחר מכן החזירה את השטח למצרים תמורת שלום. המפה גם מתעלמת מהסכמי שלום עם ירדן שהיו כרוכים בתיקוני גבולות. בנוסף, המפה מתעלמת מכניסת אש"ף לירדן וגירושו משם בספטמבר השחור וכן מפלישת ישראל ללבנון עקב המלחמה עם אש"ף ששלט שם בשטחים ושהייתה בדרום לבנון בין 1982 לבין שנת 2000. גם דבר זה משרת נרטיב שבו ישראל היא כוח שהולך ומתפשט ומתעלמת מנכונות ישראל לתת שטחים תמורת שלום למצרים וירדן ומהצעה דומה לגבי הפלסטינים בהסכמי אוסלו וכן מנסיגת ישראל מרצועת עזה ומלבנון.

שימושים בגרסות של המפה
----------------------

רשת השידור MSNBC הציגה גרסה של המפה בשנת 2015.IMEU, Fact Check: MSNBC's Palestinian Loss of Land Map | IMEU, imeu.org (באנגלית)

פרופסור להיסטוריה Richard P. Mitchell פרסם גרסה משלו של המפה בבלוג שלו בשנת 2014 וטען כי המפה "מדויקת".The Map: A Palestinian Nation Thwarted & Speaking Truth to Power, Informed Comment, ‏2014-07-13 (באנגלית אמריקאית)

מחמוד עבאס הציג גרסה של המפה בנאום שלו.Allison Meakem, The Geopolitics of Palestine, Explained, Foreign Policy, ‏2024-03-18 (באנגלית אמריקאית)

קישורים חיצוניים
----------------

* אמיר בוגן, המפות הפלסטיניות והציוץ האנטי-ישראלי של ביורק: "לזה אתם קוראים חלוקה?", באתר ynet, 4 בנובמבר 2023
* Misleading and Harmful: the "Palestinian Loss of Land" Maps
* "Disappearing Palestine" – the Maps that Lie
* Palestinian Loss of Land: The Myth of the 4 Maps סרטון
* Did Israel Steal Palestinian Land? התייחסות של מכון איין ראנד למפה וראיון עם Elan Journo מהמכון, 2023
* Maps: Loss of Land palestineportal.org
* גבולות ישראל, BBC

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מפת פלסטין הנעלמת"**.

הערות שוליים
------------

1. ↑  Allison Meakem, The Geopolitics of Palestine, Explained, Foreign Policy, ‏2024-03-18 (באנגלית אמריקאית)
2. 1 2 3 4  The Map: A Palestinian Nation Thwarted & Speaking Truth to Power, Informed Comment, ‏2014-07-13 (באנגלית אמריקאית)
3. ↑  IMEU, Fact Check: MSNBC's Palestinian Loss of Land Map | IMEU, imeu.org (באנגלית)
4. 1 2  *Palestinian Loss of Land: The Myth of the 4 Maps*, נבדק ב-2024-03-17
5. 1 2 3  George Douglas, Misleading and Harmful: the "Palestinian Loss of Land" Maps – PFMEP, ‏2014-03-04 (באנגלית אמריקאית)